Τρ(ο)ία/απόπειρες ανάνηψης, 511 ημέρες πορείας (αναφορά στη γυναικεία φωνή στην Ιλιάδα του Ομήρου)
Creators: name: Κοτινόπουλος, Αργύριος Δημητρίου
Publisher: name: Aristotle University of Thessaloniki
Year: 2022
Subjects: Θέατρο
Τροία
Γυναικεία Φωνή
Drama
Troy
Female voice

description: Στην εργασία αυτή παρουσιάζεται το βασικό θεωρητικό υπόβαθρο, οι κατευθύνσεις, η μεθοδολογία και τα εργαλεία-υλικά που πλαισιώνουν και δομούν την παράσταση/καλλιτεχνική εργασία Σκηνοθεσίας με τίτλο «Τρ(ο)ία/Απόπειρες Ανάνηψης, 511 ημέρες πορείας». Αρχικά διαβάζουμε μια θεωρητική ανάλυση γύρω από τα βασικά γυναικεία πρόσωπα στην Ιλιάδα του Ομήρου (Ανδρομάχη, Εκάβη, Βρισηίδα, Ελένη, Αθηνά), που αποτέλεσαν το αρχικό κίνητρο αλλά και τους βασικούς δραματουργικούς πυλώνες για την παράσταση. Στη συνέχεια βρίσκουμε τα σημειώματα των βασικών συντελεστών, το τελικό κείμενο, καθώς και κάθε είδους υλικό που ενέπνευσε και έπαιξε ρόλο στη σύνθεση της τελικής δραματουργίας, αλληλεπιδρώντας και με τις κατευθυντήριες γραμμές που είχαν οριστεί. Τέλος, πέραν της βιβλιογραφίας, βρίσκουμε το σχετικό παράρτημα με την αφίσα, το πρόγραμμα και φωτογραφικό υλικό από δοκιμές, χώρους και σημειώσεις/ντοκουμέντα που συμπληρώνουν και υπογραμμίζουν με τον τρόπο τους τις επιλογές και τη μέθοδο εργασίας για το χτίσιμο της παράστασης.
description: This paper presents the basic theoretical background, directions, methodology and tools-materials that frame and structure the performance/artistic work of Direction entitled “Troy/Resurrection Attempts, 511 days of travel”. First we read a theoretical analysis around the main female figures in Homer’s Iliad (Andromache, Hecuba, Briseis, Helen, Athena), who were the initial motivation and the main dramatic pillars for the performance. Then we find the notes of the main coefficients, the final text, as well as any kind of material that inspired and played a role in the composition of the final dramaturgy, interacting with the guidelines that had been set. Finally, in addition to the bibliography, we find the relevant appendix with the poster, the program and photographic material from rehearsals, spaces and notes/documents that complement and underline in their own way the options and the working method for constructing the performance.
description: Μία θεά κατεβαίνει στη γη σαν διάττοντας αστέρας, μία θνητή -από όλους μισητή- ανεβαίνει στα τείχη μιας πόλης, μία μάνα δείχνει το στήθος της για να σώσει τον γιο της, μία σύζυγος φιλά τον άντρα της μπροστά από μία πύλη, μια άλλη -πολύ μακριά από αυτή την πύλη- απλά περιμένει. Για την τελευταία δεν μάθαμε ποτέ το όνομά της, μόνο το ότι περίμενε. Μέσα από μια συλλογική ανάγνωση της Ιλιάδας και βιώνοντας την εμπειρία των πρώτων δοκιμών ανιχνεύσαμε τις δυνατότητες επικοινωνίας ανάμεσα στα παραπάνω πρόσωπα. Θα έλεγε κανείς ότι πετύχαμε να προσεγγίσουμε μέρος του υλικού που ανοίχθηκε μπροστά μας. Πρόκειται για μία αφηγηματική προσέγγιση του ιλιαδικού κειμένου με την εστίαση να γίνεται κατά βάση στις γυναικείες προσωπικότητες του έπους, που αποτελούν και τους βασικούς δραματουργικούς άξονες του project. Ακολουθείται η γραμμική πορεία της εξέλιξης της πλοκής της Ιλιάδας, με τους προβολείς να στρέφονται σε γυναικείες φιγούρες που αναδύονται μέσα σε ένα ανδροκρατούμενο πλαίσιο ως λόγος, ως επιχείρημα, ως σώμα." Διπλωματική εργασία Σκηνοθεσίας του Αργύρη Κοτινόπουλου, ΠΜΣ Σκηνοθεσίας/Υποκριτικής με θέμα: "Αρχαίοι Μύθοι-Σύγχρονο Θέατρο", Τμήματος Θεάτρου, Σχολής Καλών Τεχνών, ΑΠΘ. Ακολουθήστε το σύνδεσμο https://youtu.be/Bi6fVp3ePQc